Държавен вестник, бр. 58, 2025 г., стр. 13

БРОЙ  58	
Д Ъ Р Ж А В Е Н  В Е С Т Н И К 	
СТР.  13   
Чл. 7. (1) Войсковата служба се основава 
на принципа на единоначалието.
(2) Принципът на единоначалието се осъ­
ществява чрез вземане на еднолично реше­
ние, носене на отговорност и извършване на 
контрол върху изпълнението от командира 
(началника). Едноличното решение може да 
бъде обявено устно или писмено посредством 
отдаване на заповед или разпореждане.
(3) Писмени разпореждания и указания 
издава само началникът на отбраната.
Чл. 8. (1) Заповед е всяко писмено или 
устно нареждане, отдадено от пряк командир 
(началник) към военнослужещи, свързано с 
военната служба и в съответствие с неговите 
правомощия и задължения. 
(2) Разпореждане е всяко нареждане на 
командир (началник), отдадено към воен­
нослужещи, които са му пряко подчинени, 
свързано с изпълнение на негови служебни 
задължения или заповед на старшия командир 
(началник). 
(3) Заповедите и разпорежданията не могат 
да противоречат на Конституцията, закони­
те и на международните договори, по които 
Република България е страна.
(4) Заповедите или разпорежданията са 
задължителни за подчинените и се изпъл­
няват безпрекословно, точно и в срок. Те не 
могат да накърняват личното достойнство 
на военнослужещите, както и да им налагат 
извършване на очевидно престъпление.
(5) При необходимост заповедта или раз­
пореждането се придружава с указания за 
изпълнението им.
Чл. 9. (1) Със заповед или с разпореждане 
на командира (началника) в мирно време 
могат да се възлагат задачи на подчинените 
в условия на непосредствена опасност за жи­
вота и здравето им само в случаите, когато 
изпълнението на задълженията е свързано с 
охрана и отбрана на военни формирования и 
обекти или когато изпълняват задълженията 
на длъжностни лица от денонощния наряд, ко­
гато овладяват и/или преодоляват последствия 
от бедствия, както и когато в задълженията 
им, определени в правилата за експлоатация 
на въоръжението и военната техника или в 
служебните им задължения, е посочено, че 
при това изпълнение има опасност за живота 
и здравето им.
(2) В случаите по ал. 1 заповедта или 
разпореждането се придружават с указания 
относно спазване на мерките за безопасност 
и за ограничаване на нездравословните и 
опасните фактори.
(3) При обявяване на „положение на вой­
на“ или „военно положение“ заповедите и 
разпорежданията могат да включват задачи 
в условия на непосредствена опасност за 
здравето и живота на подчинения.
Чл. 10. (1) В мирно време военнослужещите 
могат да използват служебното оръжие при 
изпълнение на служебните си задължения 
като крайна мярка при:
1. въоръжено нападение или непосредствена 
заплаха с оръжие срещу тях;
2. въоръжено нападение или непосредствена 
заплаха върху друг военнослужещ;
3. въоръжено нападение върху охраняван 
обект.
(2) Преди да използват оръжие, военно­
служещите предупреждават лицето (лицата), 
срещу което (които) ще го използват, произ­
веждат предупредителен изстрел в безопасна 
посока и когато нападението и заплахата за 
живота им не се прекрати, използват оръжието 
срещу нападателя (нападателите).
(3) Военнослужещите са длъжни по въз­
можност да опазят живота на лицето, срещу 
което е насочено използването на оръжието, 
и да не застрашават живота и здравето на 
други лица.
(4) В случаите по ал. 1, т. 3 може да бъде 
използвано колективно въоръжение срещу 
средствата за нападение върху охранявания 
обект.
(5) При „положение на война“ или „военно 
положение“, както и при внезапно въоръжено 
нападение на военен обект, редът за използване 
на оръжие от военнослужещите се определя 
с правилата за използване на сила.
Чл. 11. (1) Новоназначените командири 
(началници) на военни формирования встъпват 
в длъжност на основание на писмена запо­
вед, издадена по правомощие от съответния 
командир (началник).
(2) Встъпването си в длъжност команди­
рите (началниците) на военни формирования 
обявяват с писмена заповед и донасят за това 
на непосредствения си командир (началник).
(3) Командирите (началниците) на военни 
формирования лично приемат (сдават) длъж­
ността в присъствието на представител на 
непосредствения командир (началник).
(4) За приемане и сдаване на длъжност­
та непосредственият командир (началник) 
назначава комисия, която изготвя акт със 
следните раздели:
1. състояние на готовността за изпълнение 
на заповяданите мисии и задачи; подготовката 
и състоянието на войсковата служба;
2. комплектуване с личен състав по длъж­
ностното разписание; дисциплината, морално­
то и психологическото състояние на личния 
състав; наличност и състояние на служебните 
дела/трудовите досиета;
3. комплектуване с въоръжение, пътни пре­
возни средства (ППС) и боеприпаси с данни 
за: количеството, което се числи по доку­
мент; фактическата наличност; качественото 
и техническото състояние на въоръжението,